Bazilišok (mytológia)

Bazilišok (menej často: baziliskbazilisk; bazilišok. In: bazilišok. In: Slovník slovenského jazyka (Peciar), zastarano: bazilišek, baziliškusKOPECKÁ, M. et al. Staršia slovenská lexika v medzijazykových vzťahoch. Bratislava: Veda, 2011  S. 75) je výraz majúci v mytológii, náboženstve, folkloristike viacero významov: 

1. Od staroveku bol bazilišok údajný krátky (len vyše 20 cm dlhý) žltý had s korunkovitým sfarbením (prípadne aj korunkovitými výbežkami) na hlave, ktorý žil najmä v severnej Afrike a bol natoľko jedovatý, že mal vraj až smrtiaci dych, prípadne aj smrtiaci pohľad a hlas. Ešte v 19. storočí bol občas považovaný za druh reálne existujúceho veľmi jedovatého hada. V starovekom Egypte bol tento had stotožňovaný s kobrou aspis. 

2. Od vrcholného stredoveku (prevažne do 17. storočia) bol bazilišok v niektorých textoch a vo výtvarnom umení:
 bájny tvor s hlavou kohúta (s korunkou), telom kohúta s veľkým počtom kohútích nôh (ale niekedy s telom iného vtáka, ropuchy či iného zvieraťa) a chvostom hada, ktorý sa obyčajne vyliahol z vajca starého kohúta vysedeného ropuchou a mal smrtiaci pohľad a/alebo dych, alebo
 bájny tvor s hlavou kohúta (a prípadne 2 rohmi) a ostatným telom okrídleného draka či dráčika 

Zdroje pre 1. a 2.:  The Natural History. Pliny the Elder. John Bostock, M.D., F.R.S. H.T. Riley, Esq., B.A. London. Taylor and Francis, Red Lion Court, Fleet Street. 1855. Basilisk. In: Paulys Realencyclopädie der classischen Altertumswissenschaft Band III,1 (1897), stĺpce 100–101 Basilisk. In: Lexikon des Mittelalters. CD-ROM-Ausgabe. Verlag J. B. Metzler 2000, Band 1 1529-1530bazilišek. In: Ottův slovník naučný.Basilisk. In: Adelung, Grammatisch-kritisches Wörterbuch der Hochdeutschen Mundart, Band 1. Leipzig 1793, S. 743. STANĚK, V. J. Veľký obrazový atlas zvierat, Bratislava: Madé letá, 1965, S. 299bazilišek. In: 

3. Bazilišok môže byť aj drak vysedený hadom z mýtického vajca.

4. Bazilišok môže byť aj lietajúci jašter s usmrcujúcim pohľadom.

5. V slovenských rozprávkach je bazilišok zriedkavé synonymné označenie draka, šarkana.SMATANA, M. Zo studnice rodnej reči. Ktože to tu straší, čože to tu máta? (2). In: Kultúra slova 2004, č. 4  S. 228

6. V niektorých prekladoch Biblie (v slovenčine napr. v Roháčkovom preklade) je slovo bazilišok použité ako preklad rôznych druhov jedovatých hadov (kobra, vretenica atď.) uvedených v pôvodných biblických textoch.bazilišek. In: Malá československá encyklopedie 1, S. 383bazališek. In: NOVOTNÝ, A. Biblický slovník. 1956, S. 61 

7. V alegorickom výklade Biblie cirkevných otcov je bazilišok buď symbol nespravodlivosti, klamstva, zla a pod., alebo symbol smrti, hriechu a diabla, alebo symbol apokalyptického draka (teda Leviatana) a podobne.

 Referencie 

Kategória:Mýtické bytosti
Kategória:Bájne tvory gréckej mytológie